text: Skráin – Dansifelagið í Havn
text: #000002
text: Vit vóru 26 luttakarar til samans, og vóru vit úr Føroyum, Danmark, Íslandi, Norra, Svøríki, Finland og Suomi. Av tí at vit vóru so fá, komu vit skjótt at kennast og fingu skapt nýggj vinarbond.
text: #000011
text: Hvør dagur var planlagdur við dans, kurs og fyrilestur. Til fyrilestrar skuldi hvørt land greiða frá um teirra land og mentan, greiða frá um okkara landsfelag, sum í okkara føri er Sláið Ring, læra nakrar sangir úr hvørjum landi og syngja. Eisini tann eina dagin, skuldu vit greiða frá okkara páskamentan, og valdu vit tá at mála og rulla egg. Hetta hildu hini vera sera stuttligt. Vit høvdu kurs í føroyskum dansi, har vit greiddu frá um dansin, dansaðu og lærdu tey at dansa bandadans.
text: #000012
text: Um kvøldarnar høvdu vit bólkaarbeiði, og skuldu tí gera eina eftirmeting fyri dagin, og síðani øll fortelja, hvat ið vit vóru komin fram til. Eftir hetta varð dansað til kl. 23, tá ið friður skuldi verða á staðnum, sum eisini var fínt, tí vit vóru móð eftir ein langan dag við aktiviteti.
text: #000013
text: Vit eru sera glað fyri, at vit sloppu við til Nordring. Vit hava ikki bert lært at dansa, men eisini um aðrar mentanir, hoyrt søguna um Nordring og Nordlek, lært nýggj fólk at kenna og knýtt vinarbond. Vit skulu verða errin av, at vit, eitt so lítið land, sleppa at verða við og umboða okkara tjóð, dans og mentan, og vilja vit við hesum takka fyri at júst vit sloppu við á Nordring. Hóast hvaðani vit í Føroyum eru frá, hvørjum dansifelagið, og hvønn aldursbólk, so hava vit havt ein so góðan, læruríkan og stuttligan túr.
text: #000014